500270c584a6fbc61d8b54a1bd5fcfd1
Hej Boligus.


Tak for Jeres gode råd vedr. pleje af hæk.


Jeg mangler dog lidt hjælp til hvordan man behandler en ligusterhæk, der er skåret tilbage til 5-10cm.


Jeg skar den ned i April, og nu er den allerede 30-40cm høj. Så det ser fint ud.


Men skal man klippe toppen af alle de nye skud, så den allerede nu deler sig, eller skal man først klippe toppen af skudene, til de er meget længere.


Med venlig hilsen


Per F


Ligusterhæk, hvordan plejer og klipper jeg så hækken får den rigtige højde?
bolius.dk
2021.17
Hej Per

Jeg har følgende svar og råd til en nedklippet liguster hæk. 


Som anlægsgartner elev lærte jeg at uanset hvilken hæk som var klippet ned eller nyplantet, skulle man ikke begynde at klippe den pågældende hæk i toppen før hækken havde nået den ønskede højde. 


Du får en smukkere  og stærkere hæk ved at følge dette råd.  
  
Jeg vil samtidig anbefale at du giver den ny nedklippede hæk noget næring i form af kompost eller  
elle lille drys NPK. gødning. Gerne et par gange i vækstsæsonen. Du må også gerne løsne jorden   
langs hækken med en greb. Herved sikrer du at vandet ikke bare løber væk.  
  
Held og lykke med din nedklippede hæk.  


